text: Flensborg-spiller vender tilbage til Danmark
  23 august 2016 kl. 20.03
  Håndboldspilleren Anders Eggert vender hjem til dansk håndbold efter ti år i Flensborg-Handewitt. 
  Landsholds- og Flensborg-profilen Anders Eggert fortsætter karrieren i Skjern Håndbold efter denne sæson.
  Fløjspilleren skifter fra tyske Flensburg-Handewitt til Skjern på en treårig kontrakt gældende fra sommeren 2017, oplyser den tyske klub på sin hjemmeside.
  Anders Eggert var i sæsonen 2008/09 udlejet fra Flensburg-Handewitt til Skjern, som han altså vender tilbage til.
  Skjern Håndbold har endnu ikke bekræftet aftalen, men klubben har indkaldt til pressemøde onsdag formiddag, hvor den vil præsentere en ny spiller.
  Den 34-årige venstrefløj har haft en stor karriere i den bedste tyske håndboldrække og på det danske landshold, hvor det er blevet til 159 landskampe og 570 mål.
  